ఒప్పిచర్ల

**ఒప్పిచర్ల**, పల్నాడు జిల్లా, కారంపూడి మండలానికి చెందిన గ్రామం. ఇది మండల కేంద్రమైన కారెంపూడి నుండి 4 కి. మీ. దూరం లోను, సమీప పట్టణమైన పిడుగురాళ్ళ నుండి 21 కి. మీ. దూరంలోనూ ఉంది. 2026 గణాంకాల ప్రకారం ఈ గ్రామం 2429 ఇళ్లతో, 15000+ జనాభాతో 2057 హెక్టార్లలో విస్తరించి ఉంది. గ్రామంలో మగవారి సంఖ్య 8000, ఆడవారి సంఖ్య 7000. షెడ్యూల్డ్ కులాల సంఖ్య 1065 కాగా షెడ్యూల్డ్ తెగల సంఖ్య 529. గ్రామ జనగణన లొకేషన్ కోడ్ 589868.పిన్ కోడ్: 522614, ఎస్.టి.డి.కోడ్ = 08649.

## గ్రామ భౌగోళికం

### సమీప గ్రామాలు
పేటసన్నిగండ్ల 2 కి.మీ, నర్మలపాడు 4 కి.మీ, పెదకొదమగుండ్ల 8 కి.మీ, చినకొదమగుండ్ల 8 కి.మీ, చినగార్లపాడు 9 కి.మీ,

## విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు నాలుగు, ప్రభుత్వ మాధ్యమిక పాఠశాల ఒకటి ఉన్నాయి.
సమీప బాలబడి కారెంపూడిలో ఉంది.
సమీప జూనియర్ కళాశాల కారెంపూడిలోను, ప్రభుత్వ ఆర్ట్స్, సైన్స్, డిగ్రీ కళాశాల పిడుగురాళ్ళలోనూ ఉన్నాయి. సమీప వైద్య కళాశాల గుంటూరులోను, మేనేజిమెంటు కళాశాల, పాలీటెక్నిక్‌లు అలుగురాజుపల్లిలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం మాచర్లలోను, దివ్యాంగుల ప్రత్యేక పాఠశాల గుంటూరు లోనూ ఉన్నాయి
మాజేటి వారి ధర్మసత్రం మొదటి విద్యాకేంద్రముగా ప్రసిధ్ధిగాంచింది.

### జిల్లా పరిషత్తు ఉన్నత పాఠశాల
#ఈ పాఠశాల నిర్మాణ దాత డాక్టర్ కాటా వెంకటేశ్వర్లుగారి సోదరి భర్త డాక్టర్ గాడిపర్తి అచ్చయ్యగారు (అమెరికా).
#ఈ పాఠశాల విద్యార్థిని ఇరికిదిండ్ల భువనేశ్వరి, 2016, డిసెంబరు-3 నుండి 5వ తేదీ వరకు, కర్నాటక రాష్ట్రంలోని గుల్బర్గా పట్టణంలో నిర్వహించు, జాతీయస్థాయి సీనియర్ సౌత్ జోన్ ఖో-ఖో పోటీలలో పాల్గొనడానికి అర్హత సాధించింది.

## వైద్య సౌకర్యం
### ప్రభుత్వ వైద్య సౌకర్యం
వొప్పిచెర్లలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు.
ప్రాథమిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. డిస్పెన్సరీ, పశు వైద్యశాల గ్రామం నుండి 5 కి.మీ. లోపు దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.

### ప్రైవేటు వైద్య సౌకర్యం
గ్రామంలో 4 ప్రభుత్వేతర వైద్య సౌకర్యాలున్నాయి.

## తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.కాలువ/వాగు/నది ద్వారా గ్రామానికి నీటిపారుదల వసతి ఉంది. చెరువు నీటి సౌకర్యం ఉంది.

## పారిశుధ్యం
గ్రామంలో భూగర్భ మురుగునీటి వ్యవస్థ ఉంది. మురుగునీరు బహిరంగ కాలువల ద్వారాకూడా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు.గ్రామం సంపూర్ణ పారిశుధ్య పథకం కిందకు రావట్లేదు.సామాజిక మరుగుదొడ్డి సౌకర్యం లేదు.ఇంటింటికీ తిరిగి వ్యర్థాలను సేకరించే వ్యవస్థ లేదు.సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.

## సమాచార, రవాణా సౌకర్యాలు
వొప్పిచెర్లలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు, ప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.

## మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. రోజువారీ మార్కెట్, వారం వారం సంత గ్రామం నుండి 5 కి.మీ. లోపు దూరంలో ఉన్నాయి.
సహకార బ్యాంకు గ్రామం నుండి 10 కి.మీ.కి పైబడిన దూరంలో ఉంది. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.

## ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది.అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 కి.మీ. లోపు దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 కి.మీ.లోపు దూరంలో ఉన్నాయి.

## విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 12 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.

## భూమి వినియోగం
వొప్పిచెర్లలో భూ వినియోగం కింది విధంగా ఉంది:
* వ్యవసాయేతర వినియోగంలో ఉన్న భూమి: 133 హెక్టార్లు
* వ్యవసాయం సాగని, బంజరు భూమి: 1 హెక్టార్లు
* శాశ్వత పచ్చిక ప్రాంతాలు, ఇతర మేత భూమి: 10 హెక్టార్లు
* తోటలు మొదలైనవి సాగవుతున్న భూమి: 6 హెక్టార్లు
* వ్యవసాయం చేయదగ్గ బంజరు భూమి: 112 హెక్టార్లు
* నికరంగా విత్తిన భూమి: 1793 హెక్టార్లు
* నీటి సౌకర్యం లేని భూమి: 760 హెక్టార్లు
* వివిధ వనరుల నుండి నీటి పారుదల లభిస్తున్న భూమి: 1033 హెక్టార్లు

## నీటిపారుదల సౌకర్యాలు
వొప్పిచెర్లలో వ్యవసాయానికి నీటి సరఫరా కింది వనరుల ద్వారా జరుగుతోంది
* కాలువలు: 373 హెక్టార్లు
* బావులు/బోరు బావులు: 628 హెక్టార్లు
* చెరువులు: 32 హెక్టార్లు

## గ్రామంలోని మౌలిక సదుపాయాలు
### ప్రాథమిక ఆరోగ్య ఉపకేంద్రం
గ్రామంలోని ఈ కేంద్రం రు. 9.5 లక్షలతో నిర్మించడానికి, రెండు సంవత్సరాల క్రితం, భూమిపూజ నిర్వహించారు. 8 నెలల క్రితం భవన నిర్మాణం పూర్తి అయి, ప్రారంభోత్సవానికి సిద్ధంగా ఉంది. [8]
### కళ్యాణ మంటపం
గ్రామంలోని శ్రీ వేంకటేశ్వరస్వామివారి ఆలయం ఆవరణలో నూతనంగా నిర్మించిన ఈ కళ్యాణ మంటపాన్ని, 2017, మే-18న ప్రారంభించారు. [19]

## గ్రామానికి సాగు/త్రాగునీటి సౌకర్యం
#ఎర్ర చెరువు:- ప్రభుత్వం ప్రవేశపెట్టిన నీరు-చెట్టు కార్యక్రమం క్రింద, ఈ చెరువులో పూడికతీత పనులను, ప్రారంభించారు. నాలుగు లక్షల రూపాయల నిధులతో, ఈ చెరువులో ఇంతవరకు 3, 000 క్యూబిక్ మీటర్ల పూడిక్ మట్టిని త్రవ్వితీసినారు. ఈ విధంగా చేయడం వలన, చెరువులో నీటినిలున సామర్ధ్యం పెరుగుతుంది. ఈ మట్టిలో పొషకాలు అధికంగా ఉన్న ఈ మట్టిని రైతులు తమ పొలాలకు ట్రాక్టర్లతో తరలించుకొని పోవుచున్నారు. అందువలన, పొలాలకు కృత్రిమ ఎరువుల అవసరం అంతగా ఉండదని వ్యవసాయ శాస్త్రవేత్తలు చెబుచున్నారు. [11]
#నల్ల చెరువు:- గ్రామంలోని ఈ చెరువులో, 2003 లో అప్పటి ప్రభుత్వం జన్మభూమి కార్యక్రమంలో భాగంగా పూడికతీత కార్యక్రమం చేపట్టినది. దీనివలన, ఇప్పటి వరకు, గ్రామంలోని త్రాగు/సాగునీటి అవసరాలను ఈ చెరువు తీర్చింది. ఇప్పుడు మరియొకసారి ప్రభుత్వం నీరు-చెట్టు కార్యక్రమంలో భాగంగా, ఈ చెరువులో, పూడికతీయడానికి, 4.75 లక్ష్లల రూపాయలతో ముందుకు వచ్చింది. పూడిక మట్టి నల్లరేగడి కావడంతో, రైతులు పొలాలకు తరలించుచూ, బలోపేతం చేసుకొనుచున్నారు. ఇదే క్రమంలో గ్రామస్థులు, చెరువులో పెరుగుచున్న జమ్ము గడ్డిని స్వచ్ఛందంగా తొలగించుచున్నారు. [12]

## గ్రామ పంచాయతీ
ఈ గ్రామానికి చెందిన పంగులూరి వెంకయ్య, తోట లచ్చయ్య, పోతినేని లక్ష్మయ్య దీర్ఘ కాలం సర్పంచ్ లుగా పనిచేశారు. పాలకుర్తి శ్రీను, గొర్రెల కాపరి వృత్తి చేయుచూ జీవనం సాగించుచున్నారు. 2013 జూలైలో ఈ గ్రామ పంచాయతీకి జరిగిన ఎన్నికలలో ఈయన, సర్పంచిగా ఎన్నికైనారు. తరువాత వీరు, మొదటిసారి ఏర్పడిన కారంపూడి మండల సర్పంచిల సంఘానికి కోశాధికారిగా ఎన్నికైనారు. [4]&[5]

## దర్శనీయ ప్రదేశములు/దేవాలయాలు
ప్రతి మాఘ బహుళ పంచమి నాడు తిరునాళ్ళ జరుగుతుంది. కరెంటు ప్రభలు డాన్సులు నాటకాలు వుంటాయి. అందరు అప్పుడు కలుసుకుంటారు. అనేక వేల సంవత్సరాల క్రితమే కాకతీయుల జాయపసేనాని సహాయముతొ పోతినేనివారు, బచ్చువారు దేవతలబావి నిర్మించారని శాసనాలలో ఉంది. దాని ఎదురు మండపాలు వున్నాయట. 
### శ్రీ మద్విరాట్ పోతులూరి వీరబ్రహ్మేంద్రస్వామి, గోవిందమాంబల ఆలయం
ఈ ఆలయంలో, శ్రీ మద్విరాట్ పోతులూరి వీరబ్రహ్మేంద్రస్వామి, గోవిందమాంబల కళ్యాణవేడుకలు ప్రతి సంవత్సరం మాఘమాసంలో, బహుళ పక్షంలో జరుగును. మరుసటి రోజు శివపార్వతుల కళ్యాణం, తరువాత గ్రామోత్సవం, ప్రభల ఊరేగింపు, భజన కార్యక్రమాలు జరుగును. 2015, ఫిబ్రవరి-10, మంగళవారం నిర్వహించినది, స్వామివారి 44వ వార్షికోత్సవం. [9] 
### శ్రీ గంగా పార్వతీ సమేత శ్రీ భీమలింగేశ్వరస్వామివారి ఆలయం
### శ్రీ ధనమల్లేశ్వరస్వామివారి ఆలయం
### శ్రీ పద్మావతీ అలివేలుమంగా సమేత శ్రీ వేంకటేశ్వరస్వామివారి ఆలయం
నూతనంగా నిర్మించిన ఈ ఆలయంలో, 2017, మే-14వతేదీ ఆదివారంనాడు, విగ్రహప్రతిష్ఠా కార్యక్రమాలు ప్రారంభించారు. 2017, మే-18వతేదీ గురువారం ఉదయం 10-47 కి, విగ్రహప్రతిష్ఠా మహోత్సవం, వైభవంగా నిర్వహించారు. అనంతరం విచ్చేసిన భక్తుల్;అకు అన్నప్రసాద వితరణ నిర్వహించారు. [19]

నూతనంగా న్నిర్మించిన ఈ ఆలయంలో విగ్రహప్రతిష్ఠగావించి 16 రోజులైన సందర్భంగా, 2017, జూన్-2వతేదీ శుక్రవారంనాడు, నూతనంగా నిర్మించిన కళ్యాణమండపంలో, స్వామివారి శాంతికళ్యాణం వైభవంగా నిర్వహించారు. అనంతరం భక్తులకు తీర్ధప్రసాదాలు అందజేసినారు. [20]

### శ్రీ పంచముఖ ఆంజనేయస్వామివారి ఆలయం
నూతనంగా నిర్మించిన ఈ ఆలయంలో ప్రతిష్ఠించనున్న పంచముఖ ఆంజనేయస్వామి మూలవిరాట్టు, నవగ్రహాలు, జీవధ్వజ, శిఖర గోపురాలకు, 2015, మే నెల-8వ తేదీ శుక్రవారంనాడు, గ్రామోత్సవం నిర్వహించారు. ఈ క్రమంలో దేవాలయంలో నిర్మించిన యాగశాలలో, వేదపండితులు, హోమక్రతువులు, ప్రత్యేకపూజలు నిర్వహించారు. 10వ తేదీ ఆదివారం ఉదయం 10 గంటలకు, ఆలయంలో విగ్రహ ప్రతిష్ఠా కార్యక్రమం నిర్వహించారు. అనంతరం 2015, జూన్-21వ తేదీ ఆదివారంనాడు, మండల ప్రత్యేక పూజా కార్యక్రమాలు వైభవంగా నిర్వహించారు. [10]&[13]

## ప్రధాన పంటలు
వరి, అపరాలు, కాయగూరలు

## ప్రధాన వృత్తులు
వ్యవసాయం, వ్యవసాయాధారిత వృత్తులు

## ప్రముఖులు
పంగులూరి వెంకయ్య, తోట లచ్చయ్య, పోతినేని లక్ష్మయ్య దీర్ఘ కాలం సర్పంచ్ లుగా పనిచేశారు.

#షేక్ సైదుమస్తాన్ మొదట యంబిబియస్ సాధించగా, తరువాత కాటా వెంకటేశ్వర్లు, కొండపల్లి వెంకటేశ్వర్లు, ఓగూరి కోటయ్య, తోట శ్రీనివాసరావు, వడ్లమూడి శ్రీనివాసరావు, పొతకమూరి లక్ష్మీనారాయణ, పోట్ల శివయ్య సాధించారు.
#దావులూరి సాంబశివరావు యం.యస్.సి జువాలజిలో ఉస్మానియా యూనివర్సిటీ గోల్డ్ మెడల్ (1995) సాధించారు.

ఈ గ్రామానికి చెందిన భువనగిరి వెంకటేశ్వర్లు, చింతపల్లి రంగారావు, ఓగూరి వెంకటేశ్వర్లు, ఓగూరి సీతారామయ్య, దావులూరి రామకోటయ్య, చింతమళ్ళ జ్ఞానయ్య, ఏసమ్మ, ఉపాధ్యాయులుగా పనిచేశారు. 

చింతపల్లి హనుమంతరావు కరణంగారుగా, స్వర్ణ సత్యనారాయణ మునసబు గారిగా పనిచేశారు.సాగి అనంతరామయ్య గారు దీర్ఘ కాలం పురోహితులుగా పనిచేశారు.

పావని చంద్రిక పదవ తరగతి పరీక్షలలో స్టేట్ టాపర్ గా నిలిచింది.
వల్లెపు వెంకటలక్ష్మి మరియు కోట కార్తీక్ రాష్ట్ర గ్రూపు ఉద్యోగాలు సాధించారు.

## గ్రామ విశేషాలు
#ఈ గ్రామంలో పదివేల వరకు జనాభా వుంటుంది. ఇక్కద దాదాపు భారతీయ తెలుగు కులాలన్నీ ఉన్నాయి. అందరు కలసి అనందించే యస్.పేట ఇక్కడ ఉంది.
#2016, జనవరి-4వ తేదీనాడు, ఈ గ్రామంలోని రైతుల బృందానికి, రు. 16, 75, 000 విలువైన వరి కోత యంత్రాన్ని, రు. 10 లక్షల రాయితీతో వ్యవసాయాధికారులు, పంట సంజీవని పథకం ద్వారా అందజేసినారు. 

## గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా 7.020. ఇందులో పురుషుల సంఖ్య 3, 554, స్త్రీల సంఖ్య 3, 466, గ్రామంలో నివాస గృహాలు 1, 642 ఉన్నాయి. గ్రామ విస్తీర్ణము 2, 057 హెక్టారులు.
;జనాభా (2011) - మొత్తం 	7, 157 - పురుషుల సంఖ్య 	3, 604 - స్త్రీల సంఖ్య 	3, 553 - గృహాల సంఖ్య 	1, 923

## మూలాలు